— दिल्ली में क्राइम कम होने की बजाय लगातार बढ़ रहा है । सोमवार सुबह दिल्ली के नरेला में तीन व्यापारियों को गोली मारकर लूटेरो ने वारदात को अंजाम दिया था जिसमे दो व्यापारियों की मौके पर मौत हो गई थी जबकि तीसरा व्यापारी अस्पताल में जिंदगी और मौत के बीच जूझ रहा है। ये घटना हुए 12 घण्टे भी नही बीते थे कि नरेला में दूसरी घटना हो गई जिसमें अट्ठाइस साल का अजय गुलिया घर से किसी काम के लिए साढ़े आठ बजे स्कूटी से निकला ही था कि घर के आगे ही घात लगाकर बैठे हमलावरो ने कई राउंड फायरिंग अजय गुलिया पर की । अजय गुलिया को घायल हालत में तुरन्त सत्यवादी राजा हरिश्चन्द्र अस्पताल लाया गया जहा हालत गम्भीर देखते हुए शालीमार बाग max हॉस्पिटल के लिए रेफर कर दिया गया ।